room kaas | Kreatiewe Kos Idees
Tag Archive | room kaas
Aarbei kaaskoek- thenmelrosefamily.com
Ek het onlangs dié kaaskoek vir my seuntjie se verjaardagpartytjie gemaak, en dit was ’n groot sukses. Niemand het my geglo dat daar geen suiker in is nie. Die koek is definitief die moeite werd vir ’n spesiale geleentheid.
(12 – 16 PORSIES)
500 g laevet-roomkaas
750 ml ricotta-kaas
250 ml suurroom
250 ml gewone jogurt
300 ml suikerplaasvervanger
125 ml laevet-margarien
45 ml koekmeel
45 ml mielieblom
4 eiers, geklits
30 ml suurlemoensap
Verhit oond tot 160 ºC. Spuit ’n 24 cm-losboomkoekpan met kleefwerende kossproei. Meng roomkaas,
ricotta-kaas, suurroom, jogurt, suikerplaasvervanger, margarien, meel, mielieblom en eiers tot goed gemeng. Roer die suurlemoensap en geursel by. Gooi in voorbereide pan. Bak vir 70 – 75 minute tot geset. Skakel oond af, maak deur oop en laat kaaskoek minstens 1 uur lank in die oond staan. Verkoel in yskas. Bolaag Smeer konfyt bo-oor en versier met vars aarbeie.
Die GI van die kaaskoek is laag en omdat dit nie die tipiese krummel- of gebakte kors bevat nie, is die koolhidraat-inhoud van die gereg ook laer. Weens die bestanddele wat vir ’n tipiese gebakte kaaskoek gebruik word, is die vet-inhoud hoog.
– Hilda Lategan
This entry was posted on July 30, 2013, in Allergieë/allergies, Cakes/cookies/koeke/kleinkoekie, Diabete/Diabetic and tagged aarbei kaaskoek, aarbei konfyt, cream cheese, eggs, eier, flour, gewone jogurt, lemon juice, margarien, meel, plain yoghurt, ricotta cheese, ricotta kaas, room kaas, sour cream, stawberries, strawberry cheescake, sugar replacement, suiker vervanger, suiker vry, suurlemoenspa, suurroom.	Leave a comment